เจ็บคอ เวียนหัว ร้อนๆหนาวๆ เคลื่อนไหวลำบาก เป็นมาสองวันแล้วครับ
สวัสดีค่ะ อาการเจ็บคออาจเกิดจาก1.การติดเชื้อไวรัสที่ทำให้เกิดหวัดทั่วไป2.การติดเชื้อแบคทีเรียที่ลำคอ3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4 ต่อมทอนซิลอักเสบหรือติดเชื้อการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ อมยาอมแก้เจ็บคอเพื่อบรรเทาอาการ หากมีไข้สูงมาก รับประทานอาหารได้น้อย อ่อนเพลียมาก ไอมากจนหอบเหนื่อย หรือถ้าตอนนี้รู้สึกว่าเป็นมากและไม่สบายใจว่าจะเป็นโรคใด ควรไปพบแพทย์เพื่อตรวจร่างกาย ตรวจเลือด หรือตรวจหาไข้หวัดใหญ่เพิ่มเติมค่ะ